Dende'l Conseyu de la Mocedá va a facese, enmarcáu na Escuela de Seronda, un Foru dedicáu exclusivamente a la Blogosfera Asturiana.  L'oxetivu ye crear un espaciu de debate d'esti soporte mediáticu onde poder analizar la importancia del blog como ferramienta de comunicación n'Asturies y un llugar pal xorrecimientu de la llingua asturiana, el so presente y futuru na rede. El  foru vendrá complementáu con unes xornaes de formación nes nueves tendencies y téuniques nos blogs.  Otru foru d'interés que se va facer na escuela ye de Comunidaes Virtuales. Alministración, xestión y usu d'elles n'Asturies.    Dende'l Conseyu de la Mocedá invitásevos a que vengáis a Xixón los díes 28,29 y 30 d'Abril a estes xornaes.  Tenéis tola información na páxina de Conseyu www.cmpa.es .  O podéis escribime pa cualesquier consulta a emigración@cmpa.es  Espero vevos.  Un saludu.